[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.11.2008

COM(2008) 705 окончателен

СЪОБЩЕНИЕ НА КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП) МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2010—2012 г.

СЪОБЩЕНИЕ НА КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП)МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2010—2012 г.

Въведение

Многогодишната индикативна финансова рамка (МИФР) за Инструмента за предприсъединителна помощ (ИПП) има за цел да предостави информация за примерното разпределение на целия пакет средства на ИПП, предложен от Комисията в съответствие с член 5 от Регламента за ИПП (ЕО) № 1085/2006. Тя представлява връзката между политическата рамка на пакета от мерки, свързани с разширяването, и бюджетния процес. Документите за многогодишно индикативно планиране (ДМИП), изготвени за всяка страна бенефициер и за програмите с няколко бенефициери, чрез които се предоставя предприсъединителната помощ, отчитат примерното разпределение, предложено в МИФР.

МИФР се основава на непрекъснат тригодишен програмен цикъл. При нормални условия МИФР за години N, N+1 и N+2 се представя през последното тримесечие на година N-2 като част от пакета от мерки, свързани с разширяването, и представлява предложение за финансов израз на политическите приоритети, определени в рамките на пакета, като се взема предвид финансовата рамка. Настоящата МИФР се отнася за периода 2010—2012 г. В не се посочва разпределението на пакета за предприсъединителна помощ по страни и по раздели за тези години и също така се дава информация за пакета за програми с няколко бенефициери.

Цялостните политически приоритети за предприсъединяване са определени в рамките на партньорствата за присъединяване и европейските партньорства, годишните доклади за напредъка и документа за стратегията на разширяване, които са част от пакета от мерки, свързани с разширяването, представян всяка година на Съвета и на Европейския парламент.

Стратегическо финансово програмиране

1. Разпределение на средствата по страни

При разпределението на средствата през 2007 г. отправна точка бе ангажиментът, поет от Комисията, да гарантира, че никоя от страните бенефициери няма да получи по-малко средства през 2007 г., отколкото е получила през 2006 г., и че Босна и Херцеговина и Албания ще получат не по-малко от средния годишен размер на финансирането, което всяка от тези страни е получила през периода 2004—2006 г. Последното е свързано с факта, че по-голямата част от финансирането за тези държави бе съсредоточено през 2004 г. През 2007 г. усвояването бе почти 100 % за бюджетните кредити за поети задължения (включително бюджетни кредити, пренесени към бюджета за 2008 г., които са изцяло усвоени).

Данните за периода от 2008 г. нататък са изчислени въз основа на разпределенията за глава от населението, които бяха цитирани в миналото като индиректен показател за нуждите и въздействието. Спрямо този показател държавите от Западните Балкани трябва да подобрят положението си по време на настоящата финансова рамка и да надминат средната стойност за глава от населението от 23 EUR за 2004—2006 г. (по цени от 2004 г.), получени в рамките на CARDS. Съгласно МИФР за периода 2008—2010 г. тази цел трябва да бъде постигната във всички държави в Западните Балкани най-късно до 2010 г. Цифрите за Западните Балкани за 2011 и 2012 г. са на такова равнище за всяка страна. За Черна гора равнищата на финансиране на глава от населението са по-високи от тези за останалите потенциални страни-кандидатки, което отразява необходимостта от минимално равнище на финансиране за добро функциониране на администрациите, независимо от големината на страната. Цялостното разпределение на средствата между страните е спазено с изключение на Косово, получило нови средства, като по този начин нарасна финансирането по ИПП. През 2008 г. 60 млн. EUR бяха отпуснати от бюджетния орган като част от по-мащабна мобилизация на нови средства в подкрепа на стабилността и развитието на Косово. В резултат на донорската конференция, която се проведе през юли 2008 г., с писмо за внасяне на корекции в предварителния проектобюджет за 2009 г. бяха поискани още допълнителни средства (на стойност 40 млн. EUR).

За Хърватия и бивша югославска република Македония като страни-кандидатки е предвидена сума от над 30 EUR (по цени от 2004 г.) на глава от населението до 2008 г. Това равнище се поддържа за Хърватия през периода 2009—2012 г. За бивша югославска република Македония финансирането, изчислено на глава от населението, продължава да нараства, като отразява минималното равнище на финансиране, което е необходимо за адекватно функционираща администрация независимо от големината на страната.

С оглед на размера и капацитета за усвояване на Турция помощта на глава от населението за тази страна се увеличава постепенно през периода 2007—2012 г.

2. Разпределение на средствата по раздели

Средствата по ИПП се отпускат чрез следните пет раздела: I – Подпомагане на прехода и институционално изграждане; II – Трансгранично сътрудничество; III – Регионално развитие; IV – Развитие на човешките ресурси; и V – Развитие на селските райони.

Раздел I, Подпомагане на прехода и институционално изграждане, обхваща всички дейности за институционално изграждане и инвестициите, свързани с достиженията на правото на Общността; чрез него се помага на страните бенефициери да изградят административен и съдебен капацитет и се разглеждат в приоритетен ред мерките за сътрудничество, които не са изрично обхванати от други раздели.

Раздел II, Трансгранично сътрудничество, е в подкрепа на трансграничните дейности между страните бенефициери, както и между страните бенефициери и държавите-членки; той също така обхваща участието на бенефициерите по ИПП в транснационалните и междурегионалните програми за сътрудничество на ЕФРР и в програмите за морските басейни по Европейския инструмент за добросъседство и партньорство (ЕИДП).

Раздел III, Регионално развитие, е достъпен за страните кандидатки и е подобен в рамките на възможното на ЕФРР (Европейския фонд за регионално развитие) и на Кохезионния фонд, като по този начин предоставя на страните получателки условия за усвояване на средствата, които се доближават в максимална степен до условията на структурните фондове съгласно правилата за външни помощи.

Раздел IV, Развитие на човешките ресурси, който е достъпен за страните кандидатки, ги подготвя за програмиране, изпълнение и управление на Европейския социален фонд в рамките на европейската стратегия за заетост.

Раздел V, Развитие на селските райони, помага на държавите кандидатки да се подготвят за програмите за развитие на селските райони, финансирани от ЕС след присъединяването, като усвояват средствата от предприсъединителната помощ чрез системи, които са максимално подобни на тези, необходими след присъединяването.

При определяне на разпределението по раздели надлежно е взета предвид степента на подготвеност на системите за децентрализирано управление, необходими за осъществяване на раздели III, IV и V в настоящите страни кандидатки, както и нуждата от съответствие между финансирането по раздел ІІ, който се отнася до трансграничното сътрудничество с държавите-членки, и еквивалентното финансиране в рамките на Европейския фонд за регионално развитие (ЕФРР) от функция 1б.

3. Други разпределения

Разходи за подкрепа

Този пакет обхваща пряко свързаните с осъществяването на ИПП административни разходи. През 2007 и 2008 г. той включва и административните разходи за постепенно спиране на предишното предприсъединително финансиране, в т.ч. за България и Румъния.

Средства за програмите с няколко бенефициери

Програмите с няколко бенефициери са разработени така, че да допълват националните програми и да укрепват многостранните отношения в Западните Балкани и Турция. Тази стратегия е насочена към области, които са от решаващо значение за европейската интеграция и стабилността в региона. Програмите с регионално въздействие и/или онези, които могат да се възползват от икономиите от мащаба или от обхвата, ако се изпълняват като хоризонтални програми в рамките на определен брой страни бенефициери, се финансират по този пакет.

С програмите по този пакет се подкрепят, наред с други неща, Регионалното училище по публична администрация, Централно европейското споразумение за свободна търговия (CEFTA), Съветът за регионално сътрудничество (СРС), както и новият Инструмент за гражданското общество. Институционалното изграждане се подкрепя чрез инструмента TAIEX, като се предвиждат средства за проверка и оценка на регионални и национални програми, както и за информационни и комуникационни дейности. Нуждите от инвестиции за МСП, за енергийна ефективност и развитие на инфраструктурата, предоставяни в тясно сътрудничество с Европейската инвестиционна банка и други международни финансови институции (МФИ), ще продължат да бъдат подпомагани със значителна част от средствата, определени за регионални и хоризонтални мерки. Това подпомагане ще е в съответствие с дискусиите за инфраструктурната инициатива в контекста на новата инвестиционна рамка за Западните Балкани, която е насочена към подобряване на координацията и сътрудничеството в рамките на различните инициативи, спонсорирани от дарители и МФИ, които са активно ангажирани в Западните Балкани. Друг приоритет е образованието, за което ще нарасне отпускането на стипендии.

Представяне на цифрите

В таблицата по-долу са представени горепосочените цифри в текущи цени и в евро . Посочени са разпределенията по страни и по раздели, както и за програмите с участие на няколко страни получателки и разходите за подкрепа. За по-голяма нагледност са включени окончателните цифри за 2007 г. и актуализираните цифри за 2008 и 2009 г.

Многогодишна индикативна финансова рамка: разпределение на пакета средства за инструмента за предприсъединителна помощ по държави и раздели за периода 2010—2012 г.

Раздел | 2007 г. | 2008 г. | 2009 г. | 2010 г. | 2011 г. | 2012 г. |

ХЪРВАТИЯ |

Подпомагане на прехода и институционално изграждане | 49,611,775 | 45,374,274 | 45,601,430 | 39,483,458 | 39,959,128 | 40,872,310 |

Трансгранично сътрудничество | 9,688,225 | 14,725,726 | 15,898,570 | 16,216,542 | 16,540,872 | 16,871,690 |

Регионално развитие | 45,050,000 | 47,600,000 | 49,700,000 | 56,800,000 | 58,200,000 | 59,348,000 |

Развитие на човешките ресурси | 11,377,000 | 12,700,000 | 14,200,000 | 15,700,000 | 16,000,000 | 16,040,000 |

Развитие на селските райони | 25,500,000 | 25,600,000 | 25,800,000 | 26,000,000 | 26,500,000 | 27,268,000 |

ОБЩО | 141,227,000 | 146,000,000 | 151,200,000 | 154,200,000 | 157,200,000 | 160,400,000 |

БИВША ЮГОСЛАВСКА РЕПУБЛИКА МАКЕДОНИЯ |

Подпомагане на прехода и институционално изграждане | 41,641,613 | 41,122,001 | 38,128,499 | 36,317,068 | 34,503,410 | 32,979,479 |

Трансгранично сътрудничество | 4,158,387 | 4,077,999 | 5,571,501 | 5,682,932 | 5,796,590 | 5,912,521 |

Регионално развитие | 7,400,000 | 12,300,000 | 20,800,000 | 29,400,000 | 35,000,000 | 39,400,000 |

Развитие на човешките ресурси | 3,200,000 | 6,000,000 | 7,100,000 | 8,400,000 | 9,400,000 | 10,580,000 |

Развитие на селските райони | 2,100,000 | 6,700,000 | 10,200,000 | 12,500,000 | 14,000,000 | 16,928,000 |

ОБЩО | 58,500,000 | 70,200,000 | 81,800,000 | 92,300,000 | 98,700,000 | 105,800,000 |

ТУРЦИЯ |

Подпомагане на прехода и институционално изграждане | 256,702,720 | 256,125,297 | 233,200,653 | 211,312,664 | 230,620,919 | 250,900,336 |

Трансгранично сътрудничество | 2,097,280 | 2,874,703 | 9,399,347 | 9,587,336 | 9,779,081 | 9,974,664 |

Регионално развитие | 167,500,000 | 173,800,000 | 182,700,000 | 238,100,000 | 291,400,000 | 350,805,000 |

Развитие на човешките ресурси | 50,200,000 | 52,900,000 | 55,600,000 | 63,400,000 | 77,600,000 | 89,930,000 |

Развитие на селските райони | 20,700,000 | 53,000,000 | 85,500,000 | 131,300,000 | 172,500,000 | 197,890,000 |

ОБЩО | 497,200,000 | 538,700,000 | 566,400,000 | 653,700,000 | 781,900,000 | 899,500,000 |

Раздел | 2007 | 2008 | 2009 | 2010 | 2011 | 2012 |

АЛБАНИЯ |

Подпомагане на прехода и институционално изграждане | 54,318,790 | 62,117,756 | 70,917,079 | 82,711,421 | 84,301,650 | 85,987,683 |

Трансгранично сътрудничество | 6,681,210 | 8,582,244 | 10,282,921 | 10,488,579 | 10,698,350 | 10,912,317 |

ОБЩО | 61,000,000 | 70,700,000 | 81,200,000 | 93,200,000 | 95,000,000 | 96,900,000 |

БОСНА И ХЕРЦЕГОВИНА |

Подпомагане на прехода и институционално изграждане | 58,136,394 | 69,854,783 | 83,892,254 | 100,688,099 | 102,681,861 | 104,700,000 |

Трансгранично сътрудничество | 3,963,606 | 4,945,217 | 5,207,746 | 5,311,901 | 5,418,139 | 5,526,501 |

ОБЩО | 62,100,000 | 74,800,000 | 89,100,000 | 106,000,000 | 108,100,000 | 110,200,000 |

ЧЕРНА ГОРА |

Подпомагане на прехода и институционално изграждане | 27,490,504 | 28,112,552 | 28,632,179 | 29,238,823 | 29,843,599 | 30,446,471 |

Трансгранично сътрудничество | 3,909,496 | 4,487,448 | 4,667,821 | 4,761,177 | 4,856,401 | 4,953,529 |

ОБЩО | 31,400,000 | 32,600,000 | 33,300,000 | 34,000,000 | 34,700,000 | 35,400,000 |

СЪРБИЯ |

Подпомагане на прехода и институционално изграждане | 181,496,352 | 179,441,314 | 182,551,643 | 186,206,679 | 189,956,810 | 193,801,948 |

Трансгранично сътрудничество | 8,203,648 | 11,458,686 | 12,248,357 | 12,493,321 | 12,743,190 | 12,998,052 |

ОБЩО | 189,700,000 | 190,900,000 | 194,800,000 | 198,700,000 | 202,700,000 | 206,800,000 |

КОСОВО[1] |

Подпомагане на прехода и институционално изграждане[2] | 68,300,000 | 184,700,000 | 103,339,798 | 64,484,594 | 65,828,286 | 67,070,852 |

Трансгранично сътрудничество | 0 | 0 | 2,760,202 | 2,815,406 | 2,871,714 | 2,929,148 |

ОБЩО | 68,300,000 | 184,700,000 | 106,100,000 | 67,300,000 | 68,700,000 | 70,000,000 |

ОБЩО ЗА НАЦИОНАЛНИ ПРОГРАМИ |

1,109,427,000 | 1,308,600,000 | 1,303,900,000 | 1,399,400,000 | 1,547,000,000 | 1,685,000,000 |

2007 | 2008 | 2009 | 2010 | 2011 | 2012 |

ОБЩО ЗА НАЦИОНАЛНИ ПРОГРАМИ |

1,109,427,000 | 1,308,600,000 | 1,303,900,000 | 1,399,400,000 | 1,547,000,000 | 1,685,000,000 |

РЕГИОНАЛНИ И ХОРИЗОНТАЛНИ ПРОГРАМИ |

108,980,000 | 135,700,000 | 160,000,000 | 157,700,000 | 160,800,000 | 164,200,000 |

РАЗХОДИ ЗА ПОДПОМАГАНЕ |

44,793,000 | 54,000,000 | 56,500,000 | 64,600,000 | 75,000,000 | 80,500,000 |

ВСИЧКО ОБЩО |

1,263,200,000 | 1,498,300,000 | 1,520,400,000 | 1,621,700,000 | 1,782,800,000 | 1,929,700,000 |

Цифрите са в евро по текущи цени.

[1] Съгласно Резолюция 1244 на Съвета за сигурност на ООН.

[2] В Писмо за внасяне на корекции № 1 за предварителния проектобюджет за 2009 г. Комисията направи предложение за увеличаване с 40 млн. EUR на финансирането по ИПП за Косово през 2009 г. в рамките на инициативата за по-всеобхватно мобилизиране на нови средства в подкрепа на стабилността и развитието на Косово. Освен това, Комисията възнамерява да прехвърли 60 млн. EUR от глава 1 на бюджета, първоначално планирани за макрофинансово подпомагане на Косово, към глава 22, за да бъдат усвоени в рамките на ИПП. Двете суми са временно включени в съответния раздел за Косово в раздел I на тази таблица.